钦定古今图书集成/方舆汇编/边裔典/第028卷 > 陈
## 钦定古今图书集成/方舆汇编/边裔典/第028卷 > 陈

### 废帝光大二年六月戊申新罗国遣使献方物

按：《陈书废帝本纪》云云。

### 宣帝大建二年六月戊子新罗国遣使献方物

太建三年五月辛亥新罗国遣使献方物。

按：以上《陈书宣帝本纪》云云。

太建八年。《新罗直兴王》薨。《金轮》王立。

按《陈书》本纪及列传。皆不载　按《朝鲜史略》。“新罗直
兴王薨。在位三十七年。王改元鸿济。及末年。剃发被
僧衣。自号法云妃。亦为尼。子金轮立。”〈陈太建八年〉以伊餐
金居漆夫为“上大等”，委以《车》国事。

太建十年七月戊戌新罗国遣使献方物。

按：《陈书宣帝本纪》云云。

太建十一年，新罗金轮王薨，伯净王立，是为真平王。
按《陈书》本纪、列传皆不载。　按《朝鲜史略》，金轮立四
年薨，谥真智太子。铜轮子伯净立，是为真平王。王生
而有奇相，身体魁梧，志识沉毅明达，新罗兵部令金
后稷，《智证王》之曾孙。王好畋猎，后稷切谏不见听。临
死谓其子曰：“吾生不能匡救君恶，虽死思有以悟君。
须瘗我于王。游畋路侧。”其子从之。他日王出畋，中路
若有声曰：“王毋去。”王顾问之，从者曰：“来自后稷墓也。”
仍陈临死之言。王流涕曰：“天子生而忠谏，死而不忘，
其爱我深矣。”终身不复猎。《新罗》始置船府，署大监、弟
监各一员。又置礼部令二员，与兵部令同位。调府令
二员，一掌贡赋，一掌车乘。国西秋大水，漂没人户三
万三百六十。新罗有大世者，少有方外志，尝曰：“在此
山谷间以终，则无异池鱼笼鸟。吾将航海至吴越”，寻
师访道，遂与友人《仇漆》自南海乘舟而去，不知所终。
《百济》使《解仇》攻《新罗》四城，小监《贵山》《帚项》死之。又陷
《椵岑城》，县令《赞德》死之。后其子《金城》幢主《奚论》，又与
《百济》兵战于《椵岑城》，死之。《新罗》大饥，《沙梁》宫诸舍人
盗分仓谷。有《剑君》者，独不受，曰：“苟非其义，虽千金岂
可动心。”退诣近郎，即花郎。诸舍人恐言漏，欲杀剑君
而召之。《剑君》欲往，花郎曰：“胡不白于有司？”曰：“畏我死
而抵人罪，所不忍也。”曰：“盍逃乎？”曰：“彼曲我直，而反自
逃，非丈夫。”遂往，被毒死。